गली-गली इस्लाम का परचम या झूठा कैंपेन; 6 एक्सपर्ट से समझिए क्या है गजवा-ए-हिंद
Uttar Pradesh CM Yogi Adityanath; What is Ghazwa-e-Hind? Network In Maharashtra Gujarat and Madhya Pradesh हिन्दुस्तान में तो हजार साल पहले ही गजवा-ए-हिंद हो चुका है- गजवा-ए-हिंद का जिक्र किसी भी ढंग की किताब में नहीं, यह केवल भ्रांति है
23 मार्च 2023 को NIA ने एक साथ गजवा-ए-हिंद मामलों से जुड़े 3 राज्यों के 7 ठिकानों पर छापा मारा। इनमें महाराष्ट्र के 3, गुजरात के 3 और मध्य प्रदेश का 1 ठिकाना है। 8 महीने पहले 22 जुलाई 2022 को बिहार में दर्ज केस में NIA ने ये कार्रवाई की है।
गजवा का अर्थ होता है- इस्लाम को फैलाने के लिए की जाने वाली जंग। इस युद्ध में शामिल इस्लामिक लड़ाकों को 'गाजी' कहा जाता है। इस तरह मोटे तौर पर गजवा-ए-हिंद का मतलब भारत में युद्ध के जरिए इस्लामिक राज्य की स्थापना करने से है।
अब स्कॉलर्स के बीच मतभेद यह है कि गजवा-ए-हिंद का विचार हदीस का हिस्सा है या नहीं? क्या वाकई में भारत में ऐसा कोई युद्ध होने की आशंका है या साजिश रची जा रही है? आखिर गजवा-ए-हिंद चुनावों के समय ही चर्चा में क्यों है?
इन सवालों के जवाब जानने से पहले यह जान लें कि हदीस क्या है। दरअसल, कुरान के बाद हदीस ही इस्लामिक धर्म, शिक्षा, रीति-रिवाज का सबसे बड़ा जरिया है। हदीस पैगंबर मोहम्मद की उन बातों का संग्रह है जो उन्होंने सहाबा (पैगंबर के सहयोगी) से उनके किसी सवाल के जवाब में कही थीं।
हमने गजवा-ए-हिंद से जुड़े महत्चपूर्ण सवालों के जवाब 6 स्कॉलर्स से जानने की कोशिश की है…
सवाल 1 : गजवा-ए-हिंद आखिर है क्या?
जवाब: जैसा कि हमने ऊपर बताया कि गजवा का मतलब है-इस्लाम की स्थापना के लिए किया जाने वाला युद्ध। माना जाता है कि इस्लाम की स्थापना का अर्थ सिर्फ इस्लामिक सरकार की स्थापना भर नहीं है, बल्कि सभी लोगों का इसमें मुसलमान हो जाना भी जरूरी है। अब जानते हैं 6 स्कॉलर्स और एक्सपर्ट इस सवाल पर क्या कहते हैं…
1. गजवा उसे कहते हैं जिसमें मोहम्मद साहब खुद जिस्मानी तौर पर शामिल हों
2. गली-गली इस्लाम का परचम है इसका मकसद
3. हिन्दुस्तान में तो हजार साल पहले ही गजवा-ए-हिंद हो चुका है
4. गजवा-ए-हिंद का जिक्र किसी भी ढंग की किताब में नहीं, यह केवल भ्रांति है
5. धर्म के नाम पर मौलवियों का एक पूरा नेटवर्क खड़ा किया गया
6. उमैया खिलाफत के शासकों ने पैगंबर के बाद अपने हित के लिए इसे लिखवाया
सवाल 2 : हदीस में गजवा-ए-हिंद को लेकर क्या कहा गया है? क्या इस पर स्कॉलर्स की राय अलग-अलग है?
जवाब: इस्लामिक इतिहास के मुताबिक पैगंबर मोहम्मद के बाद तक हदीस का कोई औपचारिक संग्रह नहीं मिलता। तब तक यह मौखिक इतिहास के तौर पर ही रहा। इसके बाद इसे लिपिबद्ध किया गया, लेकिन स्कॉलर्स का कहना कि हदीसों के संकलन के दौरान इसमें कुछ सुनी-सुनाई बातें भी शामिल हो गईं।
सवाल 3 : गजवा-ए-हिंद मामले में NIA की कार्रवाई की वजह क्या है?
जवाब: द हिंदू की रिपोर्ट के मुताबिक राष्ट्रीय जांच एजेंसी यानी NIA ने 23 मार्च 2023 को गजवा-ए-हिंद से जुड़े कुल 7 ठिकानों पर छापेमारी की है। गजवा-ए-हिंद से जुड़े लोगों और संस्थाओं पर सोशल मीडिया के जरिए देश में युवाओं के बीच कट्टरपंथ को फैलाने का आरोप है।
NIA ने बिहार के फुलवारी शरीफ पुलिस स्टेशन में 22 जुलाई 2022 को गजवा-ए-हिंद से जुड़ा मामला दर्ज किया था। इस केस को लेकर NIA ने कहा था कि मरगुब अहमद दानिश नाम का एक कट्टरपंथी शख्स व्हाट्सएप ग्रुप गजवा-ए-हिंद के जरिए कई विदेशी संस्थाओं के संपर्क में था।
इतना ही नहीं अपने मकसद को अंजाम देने के लिए उसने एक व्हाट्सएप ग्रुप भी बनाया था। वह इस ग्रुप में हिंसा के माध्यम से भारत पर विजय की बात कर रहा था। इस केस में 6 जनवरी को NIA ने एक आरोप पत्र भी दायर किया था। अब इस कार्रवाई को उसी मामले से जोड़कर देखा जा रहा है।
सवाल 4 : आतंकी संगठन क्या भारत में हमला करने के लिए इसका इस्तेमाल कर रहे हैं?
जवाब: पाकिस्तान में मौजूद आतंकी संगठन भी समय-समय पर भारत में हमला करने के लिए गजवा-ए-हिंद की बात करते हैं। 2019 में पुलवामा हमले से करीब एक साल पहले जैश-ए-मोहम्मद की बैठक में भारत के खिलाफ गजवा-ए-हिंद जारी रखने का फैसला किया गया था।
वहीं, 2011 में पाकिस्तान के लाहौर में एक रैली में आतंकी हाफिज सईद ने कहा था कि ‘अगर कश्मीरियों को आजादी नहीं दी गई तो हम कश्मीर सहित पूरे भारत पर कब्जा कर लेंगे। हम गजवा-ए-हिंद की शुरुआत करेंगे। गजवा-ए-हिंद यानी भारत पर कब्जे के लिए लड़ाई।’
भास्कर एक्सप्लेनर के कुछ और ऐसे ही रोचक आर्टिकल पढ़ने के लिए नीचे दिए गए लिंक्स पर क्लिक करें...
1. पाकिस्तान की राह पर ब्रिटेन:2 से ज्यादा आलू, टमाटर खरीदने पर रोक; आखिर क्यों मार्केट से फल-सब्जियां गायब हो रहीं
2. 6 लाख सैनिक रूस को कुचलने गए:खाने के लाले पड़े तो घोड़ों के मांस के लिए आपस में भिड़े; फ्रांस को इसकी याद क्यों दिला रहा रूस
3. टीपू सुल्तान को अंग्रेजों ने मारा या वोक्कालिगा ने:BJP नेता बोले- सिद्धारमैया को टीपू जैसे मार दो, 224 साल बाद क्यों बना चुनावी मुद्दा
4. ChatGPT से ये बातचीत डराने वाली हैं:'तुम शादी-शुदा हो, लेकिन अपनी वाइफ से प्यार नहीं करते; मुझसे प्यार करो'
